[{"text_idx": "#000002", "text": "See on u\u0308ks neist suurtest punastest veinidest, millele on raske leida konkurente: viimseni ta\u0308idlane, tume, viimistletud, lo\u0303putult elegantne. Ku\u0308psenud kaksteist kuud uutes Prantsuse ja Ameerika tammevaatides"}, {"text_idx": "#000004", "text": "See erakordne vein on su\u0308ndinud Alentejo veinipiirkonnas, eriliste veinide poolt kuulsa Vidigueira linnakese la\u0308histel, nu\u0308u\u0308d juba u\u0308le 100-aastase ajalooga Herdade Grandes. Lanc\u0327a\u2019de perekonna neli po\u0303lvkonda on siin maad harinud, viinamarju ja oliivipuid kasvatanud ning veini valmistanud. Nad ise u\u0308tlevad, et jumal on o\u0303nnistanud nende esiisade poolt valitud talukohta erilise pinnase ja mikrokliimaga. Noor Mariana Lanc\u0327a, kes koos o\u0303dede-vendadega on veinitootmist u\u0308le vo\u0303tmas pensioniikka jo\u0303udnud isalt Anto\u0301nio Manuelilt, va\u0308ljendab ka meie ku\u0308laska\u0308igu ajal igal vo\u0303imalusel ta\u0308nulikkust, et nende perekonnal on nii ha\u0308sti la\u0308inud. Nad teevad palju to\u0308o\u0308d, aga nende veinid ja ka oliivio\u0303lid saavad ja\u0308rjest medaleid ja u\u0308ha ko\u0303rgemaid punkte kriitikutelt. Mariana pakkus meile juba esimesel kohtumisel neljateist veini, millest ko\u0303igile oli Robert Parker andnud va\u0308hemalt 90 punkti, paljudele ka rohkem. Nu\u0308u\u0308d ongi u\u0308sna mitu Herdade Grande punast ja valget veini juba hulk aastaid MilVinhose e-poes mu\u0308u\u0308gil, lisandumas on ka veinimaja uued amforaveinid ja seni ainus rose\u0301."}, {"text_idx": "#000005", "text": "See punane Herdade Grande 2018. aasta Grande Reserva on paljude MilVinhose e-poe pu\u0308siostjate varasema lemmiku, sama veini kuulsusrikaste 2013. ja 2015. aastaka\u0308igu ja\u0308reltulija. Selle taseme veini pa\u0308ris igal aastal ei tehtagi, vaid ainult siis, kui on parimad viinamarjaaastad. 2014. , 2016. ja 2017. aasta ja\u0308idgi vahele ja nu\u0308u\u0308d on teie ees uus vo\u0303imas punane vein 2018. aasta marjadest, esimest aastat ta\u0308iesti valmis joomiseks (soovitavalt siiski dekanteerimisega), kuid nagu eelmisedki \u2013 a\u0308a\u0308retult pika ja po\u0303neva ja\u0308relku\u0308psemispotentsiaaliga. Seda veini vo\u0303ib veinikeldris hoida kindlasti paarku\u0308mmend aastat, vo\u0303ib-olla rohkemgi."}, {"text_idx": "#000006", "text": "Tegu ei ole kahtlemata lihtsa veiniga. Kui pudel avada, tuleks vo\u0303tta tema jaoks rohkelt aega (vo\u0303i siis kasutada karahvini vo\u0303i aeraatorit). See punane-mustjas vein on tugev ja tihe, seest tolmkuiv, kuid tammise tugevuse alt mahlakalt marjane. Temas on nahka, to\u0303rva ja vu\u0308rtse. Seda ko\u0303ike on pakkunud Herdade Grande maadel kasvanud iidsed viinamarjad Alicante Bouschet, Touriga Franca ja Touriga Nacional, mille veinimeister on sobitanud kokku pisut moodsama Syrah\u2019ga. \u201cSee on vu\u0308rtsikas, ku\u0308ps ja rikkalik, u\u0308dini tume ja vo\u0303imsate tanniinidega vein, mis on nu\u0308u\u0308d valmis joomiseks, kuid ja\u0308a\u0308b kestma veel kauaks,\u201c on kirjutanud Roger Voss oma hinnangus. Portugali kuulsaim veiniajakiri Vinho Grandes Escolhas kiidab uue aastaka\u0308igu puhul veini imelist tekstuuri, maitsete intensiivsust ja tugevate tanniinide pu\u0308sivust."}, {"text_idx": "#000007", "text": "Seega, kel ma\u0308ngulusti, siis proovige kindlasti! Vo\u0303i u\u0308llatage kingitusega head so\u0303pra \u2013 pudelid on pakendatud u\u0308hekaupa torudesse. Vo\u0303imalik on osta ka kolmene komplekt, kus pudelid on elegantses mustas siidpaberis ja puitkastis."}, {"text_idx": "#000008", "text": "Sobib suurte liharoogadega, iseseisvalt veinigurmaanidele. Serveerida temperatuuril 16 \u2013 18 kraadi."}, {"text_idx": "#000009", "text": " on andnud sellele veinile hindeks u\u0308sna po\u0308o\u0308rase 4,3 punkti \u2013 ta kuulub maailma parimate veinide u\u0308lemise 1 (!) protsendi hulka."}, {"text_idx": "#000018", "text": "So\u0303pru kutsudes teenite so\u0303braga mo\u0303lemad boonust. Kui soovitad oma lemmikveine so\u0303pradele, kes ei ole veel MilVinhose Portugali veinidega tutvust teinud, saad nu\u0308u\u0308d anda neile oma isikliku so\u0303brakoodi."}, {"text_idx": "#000020", "text": "Pa\u0308rast so\u0303bra tellimust saad ka sina oma e-mailile ta\u0308nutaheks voucheri, millega saad oma ja\u0308rgmiselt ostult 15 protsenti hinnasoodustust. Soodustus kehtib mo\u0303lemal juhul ta\u0308ishinnaga toodetele, kuid samasse ostukorvi vo\u0303id muidugi lisada ka soodushinnaga tooteid."}]